**GDJE, KAMO, KUDA OTKAD', DOKAD' …**

Hm. Iskreno mislim da je život mladih puno lakši nego što je nekoć bio. To su dva potpuno različita svijeta. Srećom ili nesrećom, ovisi kako gledate na to. Sve se kreće, godine se nižu jedna za drugom, a ljudi „napreduju“ sve više i više.

Danas je predmet bez kojega se ne može živjeti – mobitel. Nekad je to bila krpena lopta, rijetka igračka … Svaka generacije nosi svoje.

Ja problem vidim u Facebooku, Instagramu, Youtubeu – društvenim mrežama. One nemaju veze sa stvarnim životom. Ljudima samo crpe snagu, nabijaju ovakve ili onakve komplekse i troše naše djetinjstvo. Da , da – djetinjstvo.

Šetajući rođenim Splitom kao momčić od niti petnaest godina uočavam da su se izgubile mnoge lijepe stvari djetinjstva. Svako dijete u rukama drži svoj mobitel umjesto da šarenim bojama piše najljepše stranice svoga života.

Ja sam jedna od zadnjih generacija koja će pamtiti tinejdžersko „ispuravanje ekstremizma“, odlaske na Bačvice i „Petu Kavalu“, punk koncerte, stvaranje i raskidanje „bendova“ i prijateljstava, i sve te subote izgubljene po nogometnim utakmicama.

I to je žalosno.

Žalosno je što sve te mlade nade neće uvidjeti kako li je svijet lijep, žalosno je da umjesto napretka oni samo zatupljuju, vraćaju u kameno doba.

Pa, žalosno je na kraju krajeva što ih vlak mladosti, optimizma, ljubavi i života polako napušta, a oni samo stoje na peronu i gledaju onim staklenom, bezličnim pogledom u njega i ne čine ništa po tom pitanju.

Majka mi je rekla da će život biti tako težak pa je sve što treba postići samo psihološka ravnoteža.

Ali, ništa to ne mijenja.

I dalje more sjena „liže“ prazan beton jer mi smo samo lutka, a ovaj grad je Gepeto.

**Lovro Kozomara, 8.b**

***Manje poznate riječi:***

Ispuravanje ekstremizma – Isticanje u neobičnostima

Peta Kavala – Ime stijene u moru

Liže – Ne mijenja se

Bend – Pjevački sastav